Ar varzhoniezh An tan eo hag an erc’h eo, an dristidigezh eo hag an huchadenn a ziwan al levenez eo hag a ra gouloù gant an deñvelded oamp o chom evel un hengoun kozh aeled diskaret Ar pont eo hag ar rinier eo, ar memor eo a zigor faoutoù mel er gouli don ha berv a gleuz torrojoù didreuzus e-kreiz tre ar gwazhiennoù Ar mor eo hag an hent eo, ar c’hoant eo a grou gwell eget un doue un dazont furoc’h hag a sav bedoù all a c’hall bezañ pa dirog ar c’han al lienoù ha pa teuz ar skeudoù